Mansikkamäki: helmikuuta 2016
Pitkästä aikaa kokeilin rautalangoitettujen sokerimassakukkien näpertelyä. Koska nämä eivät ole menossa mihinkään kakkuun, kokosin kukista asetelman samaan tapaan kuin aiemmin tämän. Nyt vain alustana oli tavallinen posliinikippo.
Mukana oli gerberoita, kruunuvuokkoja, ruusuja ja pieniä valkoisia kukkia, jotka on tehty hortensiamuotilla. Kaikki kukat ovat sokerimassaa.
Keväinen kimppu, joka kestää kuten hyvä ystävyys :)
Lähettänyt Ebe klo 3.56 3 kommenttia:
Tunnisteet: Alkuvuoden juhlat, Kukkakoristeet
Konsta toivoi synttärikakkuunsa kaikki Turtlesit. Koristeesta tuli aika iso, mutta mahtuivat sentään kakun päälle. Kuorrute ja koristeet ovat sokerimassasta ja välistä löytyy tuttua mansikkaa.
Pitsatauko :)
Lähettänyt Ebe klo 10.00 1 kommentti:
Helsingistä löytyy valloittava herkkukauppa Roobertin Herkku. Tänään matkasin sinne jännittävissä tunnelmissa. Tai ainakin minua jännitti, nimittäin nyt on ensimmäiset praliinini oikeasti myynnissä. Roobertin Herkusta otettiin yhteyttä ja kysyttiin, olisinko halukas toimittamaan heille pienen koe-erän suklaata myyntiin. Tartuin ehdotukseen ja nyt heillä on tiskissä muutamaa makua erilaisia praliineja. Katsotaan kuinka käy ja millaisen vastaanoton suklaat saavat. Vaikka tämä jäisi kertaluontoiseksi kokeiluksi, niin ainakin oli kiva, että praliineistani kiinnostuttiin. Kiitokset Marjalle ja Martille tästä mahdollisuudesta.
Makuna näissä polka dots-praliineissa on kaneli ja toffeelikööri.
Merisuola-kinuski-suolapähkinäpalleroita.
Baileys tummalla suklaakuorella ja maitosuklaaraidoilla.
Tämä on vanha kuva, kun osa praliineista jäi kuvaamatta, mutta melkein samalla kuosilla meni näitä valkosuklaa lime-kookostorneja.
Tämäkin on vanha kuva, mutta mukaan lähti samantyyppisiä hiukan erilaisella koristelulla olevia salmiakkigalaxy-praliineja.
Roobertin Herkussa kannattaa vierailla, vaikka ei suklaasta välittäisikään. Soma kauppa täynnä mitä erilaisempia makeisia on jo sellaisenaan elämys ja sieltä löytyy paljon kiinnostavampia karkkeja kuin normikaupasta. Jos joku innostuu juuri näitä praliineja maistelemaan, niin kaikenlainen palaute on tervetullutta. Huono sekä hyvä, sillä tämä on minullekin aika uutta. Pikkuhiljaa kehitys kehittyy :)
Lähettänyt Ebe klo 12.03 9 kommenttia:
Tunnisteet: Suklaapraliinit, Yleiset höpinät
Lähettänyt Ebe klo 23.58 2 kommenttia: